સરકારી રાહે જ્યારે કોઈ કામ હાથ ધરાતું હોય ત્યારે તેમાં અનેક વિભાગો અને અધિકારીઓની મંજૂરી લેવી પડતી હોય છે. મોટાભાગનો સમય આવી મંજૂરી લેવામાં જ વ્યય થતો હોય છે. આખી પ્રક્રિયા ભારે અટપટી હોય છે. દાંડીયાત્રા અને ગાંધીવિચારના અભ્યાસુ ડૉ.વિદ્યુત જોષી દાંડી હેરિટેજ રૂટની કામગીરી સમજાવતાં કહે છે, “આખા પ્રોજેક્ટનો અમલ જે તે જિલ્લાના કલેક્ટર પાસે હોય છે. કલેક્ટરના હાથ નીચે કમિટી હોય છે તેને ગ્રાન્ટ ફાળવ્યા પછી પીડબલ્યુડી વિભાગ કામ આગળ વધારે છે. દાંડી આસપાસનાં ગામો કે જ્યાં ગાંધીજી રાત રોકાયા હતા ત્યાં અનેક ગામોમાં સરકારે નહીં પણ ગામલોકોએ ગાંધીકુટિર બનાવીને તે જગ્યાને સાચવી રાખી છે.